Public procurement notice: Contract Notice
Published: 2021-04-23
Buyer: Magyar Testgyakorlók Köre Budapest
Country: HU
Contract type: Works
Procedure: Open procedure
CPV classification: 45210000: Building construction work | 45212000: Construction work for leisure buildings | 45212200 | 45212222 | 45223200
Estimated value: 1 HUF
Submission deadline: 2021-05-20
Award criteria: The most economic tender

Technical requirements: A műszaki leírásban esetlegesen előforduló, nevesített típus név, márkanév stb. a termék jellegének egyértelmű meghatározása érdekében történt, a 321/2015. Korm. rendelet 46.§ (3) bekezdés alapján az azzal egyenértékű minőségű terméket ajánlatkérő elfogadja.
A 31267/137 helyrajzi számú telek déli (Rákospatak u. felőli) részén, a meglévő atlétikai edzőcsarnok mellé építendő, 1215 m2 alapterületű Labdarúgó- és Küzdősport Edzőcsarnok (a továbbiakban: Csarnok) szélessége 34,60 m és hossza - mivel téglalap alaprajzú csarnok jöhet csak szóba - a beépítési határhoz igazodva 28,35 m. A feladat teljesítése a Csarnok helyén meglévő régi öltözőépület bontásával (413,74 m2) kezdődik. A Csarnok edzőtereit az egyszintes atlétikai edzőcsarnokéhoz képest keskenyebbre, de két szintesre, míg a megmaradó sávot háromszintesre tervezte az Ajánlatkérő. Utóbbi első két szintjére az öltöző blokkokat, egyesületi irodát és szertárakat, a legfelső szinten gépészeti helyiségeket, raktárt és egyesületi irodát tervezett be az Ajánlatkérő. A (meglévő) futófolyosó alatti megmaradt szabad területre irodák, raktárak és egyéb háttér helységek kerültek elhelyezésére. A (meglévő) futófolyosóhoz és a Csarnokhoz csatlakoztatva tervezte az Ajánlatkérő a Csarnoknál és a futófolyosónál is alacsonyabb, lapostetős, földszintes előcsarnok épületet, mely a bővítmény főbejárata, ellenőrzési pontja és egyben a két funkciócsoport összekötője is. Ebbe az épületszárnyba tervezte be az Ajánlatkérő az egész sporttelepet kiszolgáló büfét is.
A Csarnok vasbeton tömbalapozású, monolit vasbeton pillérekkel, a háromszintes öltöző sáv monolit vasbeton lemezfödémekkel, a sávjába kerülő monolit vasbeton lépcsőkaroknál vasbeton falmerevítéssel. A nagyfesztávú edzőtermeknél a közbenső födém előregyártott feszített vasbeton üreges pallófödémmel kialakított. Az előregyártott pallók 1,20 m-es szélessége és a meglévő csarnoktól a legközelebb lealapozható pillérraszter távolsága és a Csarnok beépítési hosszának szabályozási terv miatti korlátja miatt az Ajánlatkérőnek el kellett térnie a meglévő atlétikai edzőcsarnok raszterosztásától. A lehetőségeket mérlegelve 1,40 m, 3 x 5,10 m 6,30 m és újra 5,10 m-es raszterosztást választott az Ajánlatkérő.
A tető a nagyfesztávú részeken acél rácsostartókra, a véghomlokzatnál pedig a faltartó pillérekre támaszkodó vasbetongerenda tartószerkezetű, közöttük alsó oldalukon fehér bevonatos acél trapézlemez mezőkkel. A rácsostartó felső övének geometriája adja meg a lapostető két oldalra való 2 %-os lejtését. A meglévő atlétikai edzőcsarnok és az első rácsostartó között a trapézlemezek konzolosan túlnyújtottak.
A teherhordó acél trapézlemez födém, a felülvilágítók beépítéséhez acél kiváltó gerendákkal gyámolított. A kiváltó szerkezetre rögzíthetők a felső csarnokrészt oszthatóvá tevő függönyök
A Csarnok épületéhez kapcsolódó tűzlépcső vasbeton tömbalapozású, befogott vasbeton pillérrel, melyre szerelt az acélszerkezetű menekülő lépcső.
A földszintes előcsarnok épület vasbeton sávalapozású, monolit vasbeton fal- és pillérvázas, monolit vasbeton lemezfödémmel és attikákkal. A födém a szomszédos épületek melletti sávban lefelé szintet vált, „L” alaprajzi vonalban vápát képez.
Az összes épületrész vízszigetelt kialakítású. Talajnedvesség elleni szigetelés porszárassági igény figyelembevételével 2 réteg modifikált vastaglemez.
A Csarnok épület vasbeton pilléreire 100 mm vastag fémfegyverzetű fekvő szendvicspanelek kerülnek, rejtett rögzítéssel. A panelek többsége QuadCore hőszigetelő magú, a tűzszakasz határokon azonban ásványi szálas hőszigetelésűek, amelyek mögé belül kiegészítő hőszigetelésként RIGIPS rendszerű előtét falak építendők be ásványi szálas hőszigetelő betéttel. A panelszerkezetbe bevilágító mezőként - a meglévő atlétikai csarnokéval megegyező kivitelű - cellás poliakrilát betétek beépítettek. A tartószerkezetre épített teherhordó trapézlemezlemez tetőmezőkön egyenes rétegrendű, műanyag lemez szigetelésű lapostető készül, mechanikai rögzítésű kialakításban.
Az előcsarnok-büfé épületen a statikai terv szerint készülő vasbeton falszerkezetre 20 cm vastag vegyes hőszigetelés kerül ragasztott és dübelezett kivitelben: a lábazati sávban XPS a többi helyeken ásványi szálas. A hőszigetelésen üvegszál szálerősítéses alapvakolat készül. A vakolatra ragasztott lapburkolat kerül, melynek vastagsága max. 5,5 mm.
A homlokzati nyílászárók beépítése, a szendvicspanel szerkezeteknél a homlokzat külső síkjához igazítva, méretezett acél zártszelvényű keret, illetve ehhez rögzített „L”-acél vaktok segítségével történik.
A zuhanyozókban és a szellőzőgépházban Ytong Pve típusú pórusbeton falazott válaszfalak, míg a többi helyeken RIGPIS rendszerű szerelt válaszfalak és előtétfalak készülnek.
A belső ajtók festett acéltokosak, a gipszkarton falaknál gipszkarton, az Ytong falaknál kőműves tokokkal.
A sportolók által látogatott területeken a vizes helyiségek kivételével szürke gumipadló (3.0 mm-es szürke színű „Artigo Multifloor, U 16 avio”, vagy azzal megegyező minőség készül.
A vizes helyiségekben csúszásmentes greslap burkolat készül, hálós elrendezésben, 30x30 cm-es szürke lapokkal, 3 mm-es fúga szélességgel, rugalmas víz- és vegyszerálló fugázással.

Eligibility requirements: Kizáró okok: — Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok bármelyike fennáll, — Az eljárásban nem lehet ajánlattevő, alvállalkozó, akivel szemben a Kbt. 63. § (1) bekezdésében foglalt kizáró okok bármelyike fennáll. Megkövetelt igazolási mód: — A kizáró okok fenn nem állását a 321/2015. (X. 30.) Korm. rendelet (továbbiakban 321/2015. Korm. rendelet) 1-16. § rendelkezései szerint kell igazolni, — A 321/2015. Korm. rendelet 15. §-a alapján ajánlattevő az alkalmassági igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a kizáró okok hiányának igazolása érdekében. Azon alvállalkozók tekintetében, amelyek nem vesznek részt az alkalmasság igazolásában, az ajánlattevő a Kbt.67. § (4) bekezdés szerinti nyilatkozatot köteles benyújtani. Az ajánlatban benyújtandó iratok (321/2015 Korm. rendelet 1. § és 3. § -a alapján): — Az ajánlattevő, valamint az alkalmasság igazolásában részvevő más szervezet az ajánlatban köteles a kizáró okok fenn nem állása tekintetében az egységes európai közbeszerzési dokumentumba (továbbiakban: ESPD) foglalt nyilatkozatát benyújtani. (Kbt. 67.§ (1) bekezdés) — Ha az előírt alkalmassági követelményeknek az ajánlattevő más szervezet kapacitására támaszkodva felel meg, az ajánlatban be kell nyújtani a kapacitásait rendelkezésre bocsátó szervezet részéről a Kbt. 67.§ (1) bekezdés szerinti nyilatkozatot. (Kbt. 67.§ (3) bekezdése) — A Kbt. 67.§ (4) bekezdés alapján az ajánlattevőnek az ajánlatban be kell nyújtania nyilatkozatát arra vonatkozóan, hogy nem vesz igénybe a szerződés teljesítéséhez az eljárásban előírt kizáró okok (Kbt. 62. § (1)–(2) bekezdés, 63. §) hatálya alá eső alvállalkozót, — Ajánlattevőnek nyilatkoznia kell, hogy van-e folyamatban változásbejegyzési eljárása a cégbíróság előtt. Amennyiben igen, úgy a 321/2015. Korm. rendelet 13. §-a alapján az ajánlathoz csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Ajánlatkérő felhívására (Kbt. 69.§ (4) bekezdés) benyújtandó iratok: — az ajánlattevőnek 321/2015. Korm. rendelet 8. §-11. § szerint kell igazolnia, hogy nem tartozik a Kbt. 62.§ (1)–(2) bekezdésében, valamint a Kbt. 63. § -ában meghatározott kizáró okok hatálya alá. Azon kizáró okok fenn nem állását igazoló dokumentumok esetében, amelyeket nem elektronikus űrlap formájában kell kitölteni és benyújtani, a dokumentumokat egyszerű elektronikus másolatban is elegendő benyújtani. Ajánlatkérő a Kbt. 65. § (1) bekezdés c) pont alapján az építőipari kivitelezési tevékenységet végző gazdasági szereplők vonatkozásában előírja az épített környezet alakításáról és védelméről szóló törvény (a továbbiakban: Étv.) szerinti, építőipari kivitelezési tevékenységet végzők névjegyzékében szereplés követelményét. Szakmai tevékenység végzésére vonatkozó alkalmasság igazolása: Az előírt követelmény tekintetében MAGYARORSZÁGon letelepedett gazdasági szereplő esetén a nyilvántartásban szereplés tényét az ajánlatkérő ellenőrzi a céginformációs szolgálattól ingyenesen, elektronikusan kérhető cégjegyzékadatok, az egyéni vállalkozók nyilvántartásának, illetve az építőipari kivitelezési tevékenységet végzők névjegyzékének adatai alapján, Nem MAGYARORSZÁGon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. A 321/2015. (X. 30.) Korm. rendelet 1.§ (1) bekezdése alapján az ajánlattevőnek az ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a Kbt. 65. §-a alapján az ajánlatkérő által meghatározott alkalmassági követelményeknek. 321/2015. Korm. rendelet 2. § (5) bekezdése alapján ajánlatkérő elfogadja az egyszerű nyilatkozatot, az alkalmassági követelményeket nem kell az egységes európai közbeszerzési dokumentumban (IV. rész) feltüntetni. Ajánlattevő(k)nek az ajánlatkérő Kbt. 69. § (4) bekezdése szerinti felhívására kell benyújtaniuk az alkalmassági követelmény fentiekben előírt igazolását.

Award value: 1